De ce tot mai mulți tineri suferă de miocardită post-vaccinare? Cardiolog: "O să avem un răspuns probabil peste mulți ani".
Vaccinurile anti COVID-19, pe bază de ARN mesager, provoacă tot mai multe inflamații cardiace. Numărul cazurilor întâlnite la tinerii între 16 și 24 de ani crește peste aşteptări. Asta transmite Centrul pentru Prevenirea și Controlul Bolilor (CDC) din Statele Unite.
Cardiologul Oren Ianocovici spune că fiecare corp reacționează diferit la vaccin."Și pericardul, și miocardul sunt expuse mai frecvent la afecțiuni care vin din anumiți viruși Orice vaccin sau orice medicament are efecte adverse și ele trebuie măsurate în cantitate. Dacă un pacient dintr-un milion are această boală înseamnă că riscul este aproape inexistent", explică dr. Ianocovici.Inflamațiile apar mai des la bărbați, iar cele mai multe sunt ușoare."De ce la tineri? Este o întrebare la care o să avem răspuns probabil peste mulți ani. Trebuie să luăm toți copiii ăia sau pe tinerii ăia, să-i căutăm de alte boli, de alte consecințe, să vedem că doza sau vaccinul a fost administrat corect, să vedem dacă au avut sau nu au avut COVID înainte", a mai transmis cardiologul.Din 31 mai, au fost raportate 275 de cazuri de miocardită sau pericardită, afecţiuni inflamatorii cardiace. Acum, cercetătorii americani le analizează ca posibile reacții adverse la vaccin.Concluziile CDCUn număr "mai mare decât cel așteptat" de bărbați tineri au experimentat un nou efect advers al serurilor de la Pfizer/BioNTech și Moderna, informează Reuters.Datele au fost furnizate de către Centrul de Prevenire și Control al Bolilor (CDC) din Statele Unite ale Americii. Instituția a investigat cazurile de inflamație a mușchiului inimii (miocardită) sau a pericardului – sac fibro-seros ce învelește inima (pericardită), care au apărut după a doua doză cu vaccinurile menționate anterior. Concluzia preliminară este că există o legătură între aceste afecțiuni și vaccinul anti-Covid.Majoritatea persoanelor care prezintă astfel de afecțiuni sunt bărbați (80%), iar cel mai afectat grup de vârstă este cel între 12-24 de ani (peste jumătate din cazurile totale), deși numărul dozelor administrate acestui grup este relativ mic (9%). Totuși, foarte puțini au nevoie de îngrijiri medicale sau să se interneze. CDC încă analizează riscurile acestor afecțiuni.